กฎกระทรวงการประกอบกิจการโรงภาพยนตร์ พ.ศ. 2568
ประกาศวันที่ 2025-05-23

content: กฎกระทรวง การประกอบกิจการโรงภาพยนตร์ พ.ศ. ๒๕๖๘
content: อาศัยอำนาจตามความในมาตรา ๖ วรรคหนึ่ง มาตรา ๓๗ วรรคสาม และมาตรา ๔๐ วรรคสาม แห่งพระราชบัญญัติภาพยนตร์และวีดิทัศน์ พ.ศ. ๒๕๕๑ รัฐมนตรีว่าการกระทรวงวัฒนธรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิกกฎกระทรวงว่าด้วยการขอและการออกใบอนุญาตประกอบกิจการโรงภาพยนตร์ พ.ศ. ๒๕๕๒
sectionNo: 3
content: ข้อ ๓ ในกฎกระทรวงนี้ “ใบอนุญาต” หมายความว่า ใบอนุญาตประกอบกิจการโรงภาพยนตร์
sectionNo: 4
content: ข้อ ๔ ผู้ใดประสงค์จะประกอบกิจการโรงภาพยนตร์ ให้ยื่นคำขอรับใบอนุญาตต่อนายทะเบียนตามแบบที่นายทะเบียนกลางประกาศกำหนด พร้อมด้วยข้อมูล เอกสาร และหลักฐาน ดังต่อไปนี้ (๑) บุคคลธรรมดา (ก) เลขประจำตัวประชาชน และคำยินยอมให้นายทะเบียนเข้าถึงข้อมูลดังกล่าวเพื่อประโยชน์ในการตรวจสอบ (ข)
sectionNo: 4
content: สำเนาใบสำคัญประจำตัวคนต่างด้าวหรือหนังสือเดินทางในกรณีที่ผู้ยื่นคำขอมิได้มีสัญชาติไทย พร้อมด้วยสำเนาใบสำคัญถิ่นที่อยู่ตามกฎหมายว่าด้วยคนเข้าเมืองหรือใบอนุญาตทำงานตามกฎหมายว่าด้วยการบริหารจัดการการทำงานของคนต่างด้าว (ค) สำเนาใบอนุญาตให้ใช้อาคารเพื่อประกอบกิจการโรงมหรสพตามกฎหมายว่าด้วยการควบคุมอาคาร
sectionNo: 4
content: ในกรณีที่โรงภาพยนตร์เป็นอาคารหรือส่วนใดของอาคาร (ง) แผนที่สังเขปแสดงบริเวณที่ตั้งของสถานประกอบกิจการตาม (ค) รวมทั้งรูปถ่ายของสถานประกอบกิจการนั้น จำนวน ๓ รูป (๒) นิติบุคคล (ก) ชื่อและเลขทะเบียนนิติบุคคล และคำยินยอมให้นายทะเบียนเข้าถึงข้อมูลดังกล่าวเพื่อประโยชน์ในการตรวจสอบ (ข)
sectionNo: 4
content: หนังสือรับรองแสดงวัตถุประสงค์ของนิติบุคคล และรายชื่อผู้เป็นกรรมการผู้จัดการ หรือผู้มีอำนาจลงนามผูกพันนิติบุคคลที่เป็นปัจจุบัน (ค) เอกสารและหลักฐานตาม (๑) (ค) และ (ง) ในกรณีที่โรงภาพยนตร์เป็นอาคารหรือส่วนใดของอาคาร
sectionNo: 5
content: ข้อ ๕ เมื่อได้รับคำขอรับใบอนุญาต ให้พนักงานเจ้าหน้าที่ตรวจสอบคำขอรับใบอนุญาต ข้อมูล เอกสาร และหลักฐานว่าถูกต้องครบถ้วนหรือไม่ หากไม่ถูกต้องหรือขาดข้อมูล เอกสาร หรือหลักฐานใดให้แจ้งผู้ขอรับใบอนุญาตทราบทันที ถ้าเป็นกรณีที่สามารถแก้ไขเพิ่มเติมได้ในขณะนั้น
sectionNo: 5
content: ให้แจ้งให้ผู้ขอรับใบอนุญาตดำเนินการแก้ไขเพิ่มเติมคำขอรับใบอนุญาต หรือส่งข้อมูล เอกสาร หรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องนั้นไว้ และแจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาต หรือจัดส่งข้อมูล เอกสาร
sectionNo: 5
content: หรือหลักฐานให้ถูกต้องครบถ้วนภายในระยะเวลาที่พนักงานเจ้าหน้าที่กำหนด ในกรณีที่การยื่นคำขอรับใบอนุญาตมิได้กระทำโดยวิธีการทางอิเล็กทรอนิกส์ ให้พนักงานเจ้าหน้าที่และผู้ขอรับใบอนุญาตลงนามไว้ในบันทึกนั้น พร้อมมอบสำเนาบันทึกนั้นแก่ผู้ขอรับใบอนุญาตเป็นหลักฐาน ในกรณีที่ผู้ขอรับใบอนุญาตยื่นคำขอรับใบอนุญาต
sectionNo: 5
content: รวมทั้งข้อมูล เอกสาร และหลักฐานถูกต้องและครบถ้วนแล้ว ให้พนักงานเจ้าหน้าที่ออกหลักฐานการรับคำขอให้แก่ผู้ขอรับใบอนุญาต และให้เสนอความเห็นต่อนายทะเบียนเพื่อพิจารณาต่อไปโดยเร็ว ในกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาต หรือไม่ส่งข้อมูล เอกสาร
sectionNo: 5
content: หรือหลักฐานให้ถูกต้องและครบถ้วนภายในระยะเวลาที่กำหนด ให้ถือว่าผู้ขอรับใบอนุญาตไม่ประสงค์จะดำเนินการต่อไป และให้พนักงานเจ้าหน้าที่จำหน่ายเรื่องออกจากสารบบ
sectionNo: 6
content: ข้อ ๖ ให้นายทะเบียนพิจารณาคำขอรับใบอนุญาตให้แล้วเสร็จภายในหกสิบวันนับแต่วันที่ได้รับคำขอ ในกรณีที่นายทะเบียนมีคำสั่งอนุญาต ให้นายทะเบียนแจ้งให้ผู้ขอรับใบอนุญาตทราบภายในเจ็ดวันนับแต่วันที่มีคำสั่งอนุญาต พร้อมทั้งแจ้งให้ผู้ขอรับใบอนุญาตชำระค่าธรรมเนียมใบอนุญาตภายในสิบห้าวันนับแต่วันที่ได้รับแจ้ง
sectionNo: 6
content: หากผู้ขอรับใบอนุญาตไม่ชำระค่าธรรมเนียมภายในระยะเวลาที่กำหนด ให้ถือว่าผู้ขอรับใบอนุญาตไม่ประสงค์จะดำเนินการต่อไป และให้นายทะเบียนจำหน่ายเรื่องออกจากสารบบ ในกรณีที่นายทะเบียนมีคำสั่งไม่อนุญาต ให้มีหนังสือแจ้งให้ผู้ขอรับใบอนุญาตทราบภายในเจ็ดวันนับแต่วันที่มีคำสั่งไม่อนุญาต
sectionNo: 6
content: พร้อมด้วยเหตุผลและสิทธิอุทธรณ์
sectionNo: 7
content: ข้อ ๗ เมื่อนายทะเบียนแจ้งการอนุญาตและผู้ขอรับใบอนุญาตได้ชำระค่าธรรมเนียมใบอนุญาตแล้ว ให้นายทะเบียนออกใบอนุญาตตามแบบที่นายทะเบียนกลางกำหนดโดยประกาศในราชกิจจานุเบกษา
sectionNo: 8
content: ข้อ ๘ ผู้รับใบอนุญาตซึ่งประสงค์จะขอต่ออายุใบอนุญาต ให้ยื่นคำขอต่ออายุใบอนุญาตต่อนายทะเบียนตามแบบที่นายทะเบียนกลางประกาศกำหนด พร้อมด้วยข้อมูล เอกสาร และหลักฐาน ดังต่อไปนี้ (๑) ข้อมูลและเอกสารตามข้อ ๔ (๑) (ก) ในกรณีที่ผู้รับใบอนุญาตเป็นบุคคลธรรมดาสัญชาติไทย (๒) เอกสารและหลักฐานตามข้อ ๔ (๑) (ข)
sectionNo: 8
content: ในกรณีที่ผู้รับใบอนุญาตเป็นบุคคลธรรมดามิได้มีสัญชาติไทย (๓) ข้อมูล เอกสาร และหลักฐานตามข้อ ๔ (๒) (ก) และ (ข) ในกรณีที่ผู้รับใบอนุญาตเป็นนิติบุคคล (๔) เอกสารและหลักฐานตามข้อ ๔ (๑) (ค) และ (ง) ในกรณีที่โรงภาพยนตร์เป็นอาคารหรือส่วนใดของอาคาร ให้นำความในข้อ ๕ ข้อ ๖ และข้อ ๗
sectionNo: 8
content: มาใช้บังคับแก่การต่ออายุใบอนุญาตและการอนุญาตให้ต่ออายุใบอนุญาตด้วยโดยอนุโลม
sectionNo: 9
content: ข้อ ๙ ผู้รับใบอนุญาตซึ่งประสงค์จะขอแก้ไขข้อมูลในใบอนุญาต ให้ยื่นคำขอต่อนายทะเบียนตามแบบที่นายทะเบียนกลางประกาศกำหนด พร้อมด้วยข้อมูล เอกสาร และหลักฐาน ดังต่อไปนี้ (๑) ข้อมูลและเอกสารตามข้อ ๔ (๑) (ก) ในกรณีที่ผู้รับใบอนุญาตเป็นบุคคลธรรมดาสัญชาติไทย (๒) เอกสารและหลักฐานตามข้อ ๔ (๑) (ข)
sectionNo: 9
content: ในกรณีที่ผู้รับใบอนุญาตเป็นบุคคลธรรมดามิได้มีสัญชาติไทย (๓) ข้อมูล เอกสาร และหลักฐานตามข้อ ๔ (๒) (ก) และ (ข) ในกรณีที่ผู้รับใบอนุญาตเป็นนิติบุคคล (๔) ใบอนุญาตเดิมหรือใบแทนใบอนุญาต ให้นำความในข้อ ๕ มาใช้บังคับแก่การแก้ไขข้อมูลในใบอนุญาตด้วยโดยอนุโลม
sectionNo: 9
content: เมื่อนายทะเบียนได้รับคำขอตามวรรคหนึ่งและตรวจสอบคำขอ ข้อมูล เอกสาร และหลักฐานตามวรรคสองแล้ว ให้ออกใบอนุญาตใหม่ โดยกำหนดวันหมดอายุใบอนุญาตให้เป็นไปตามใบอนุญาตเดิม
sectionNo: 10
content: ข้อ ๑๐ การยื่นคำขอ การแจ้ง การออกใบอนุญาต การต่ออายุใบอนุญาต การแก้ไขข้อมูลในใบอนุญาต การติดต่อ หรือการออกเอกสารตามกฎกระทรวงนี้ ให้ดำเนินการโดยวิธีการทางอิเล็กทรอนิกส์ตามกฎหมายว่าด้วยการปฏิบัติราชการทางอิเล็กทรอนิกส์ ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ได้ ให้ดำเนินการ ณ
sectionNo: 10
content: ท้องที่ที่โรงภาพยนตร์ตั้งอยู่ หรือผู้ขอรับใบอนุญาตมีภูมิลำเนา หรือมีสำนักงานใหญ่ตั้งอยู่ในกรณีที่โรงภาพยนตร์เป็นสถานที่กลางแจ้ง ดังต่อไปนี้ (๑) ในกรุงเทพมหานคร ให้ดำเนินการ ณ กรมส่งเสริมวัฒนธรรม หรือช่องทางอื่นที่นายทะเบียนประจำกรุงเทพมหานครกำหนด (๒) ในจังหวัดอื่น ให้ดำเนินการ ณ
sectionNo: 10
content: สำนักงานวัฒนธรรมจังหวัด หรือช่องทางอื่นที่นายทะเบียนประจำจังหวัดกำหนด
sectionNo: 11
content: ข้อ ๑๑ ประกาศที่ออกตามกฎกระทรวงว่าด้วยการขอและการออกใบอนุญาตประกอบกิจการโรงภาพยนตร์ พ.ศ. ๒๕๕๒ ที่ใช้บังคับอยู่ในวันก่อนวันที่กฎกระทรวงนี้ใช้บังคับ ให้ยังคงใช้บังคับต่อไปเพียงเท่าที่ไม่ขัดหรือแย้งกับกฎกระทรวงนี้ จนกว่าจะมีประกาศที่ออกตามกฎกระทรวงนี้ใช้บังคับ
sectionNo: 12
content: ข้อ ๑๒ คำขอรับใบอนุญาตและคำขอต่ออายุใบอนุญาตที่ได้ยื่นไว้ก่อนวันที่กฎกระทรวงนี้มีผลใช้บังคับและยังอยู่ในระหว่างการพิจารณาของนายทะเบียน ให้ถือเป็นคำขอตามกฎกระทรวงนี้และให้พิจารณาตามหลักเกณฑ์ที่กำหนดในกฎกระทรวงนี้ ในกรณีที่คำขอที่ยื่นไว้ตามวรรคหนึ่ง
sectionNo: 12
content: และเอกสารหรือหลักฐานที่ยื่นพร้อมคำขอดังกล่าวแตกต่างไปจากที่กำหนดในกฎกระทรวงนี้ ให้นายทะเบียนมีอำนาจสั่งให้ดำเนินการแก้ไขเพิ่มเติมคำขอ หรือจัดส่งเอกสารหรือหลักฐานเพิ่มเติมได้ตามความจำเป็นเพื่อให้เป็นไปตามกฎกระทรวงนี้
content: ให้ไว้ ณ วันที่ ๘ พฤษภาคม พ.ศ. ๒๕๖๘ สุดาวรรณ หวังศุภกิจโกศล รัฐมนตรีว่าการกระทรวงวัฒนธรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงกฎกระทรวงว่าด้วยการขอและการออกใบอนุญาตประกอบกิจการโรงภาพยนตร์ พ.ศ. ๒๕๕๒ เพื่อให้เหมาะสมแก่กาลปัจจุบัน รวมทั้งลดภาระและอำนวยความสะดวกให้แก่ประชาชน จึงจำเป็นต้องออกกฎกระทรวงนี้